Cesta v Mestni log 39, 1330 KOČEVJE

Telefon: 01 893 92 50

Faks: 01 893 92 55

Davčna številka: 90536398

**UČNA PRIPRAVA in GRADIVO ZA UČENCE**

**Dejavnost RaP – plesni krožek**

**Izvajalka:** Tanja Panić Bibić

**Razred:** 2. in 4. razred

**Šolsko leto:** 2019/20

**Dejavnost, predvidena za četrtek, 9. aprila 2020**

**6. in 7. šolska ura: Plesna igra: Obtičali smo med plesom**

Kaj je cilj današnje dejavnosti?

* Krepiti vzdržljivost,
* razvijati motorične sposobnosti in koordinacijo,
* spodbujati poslušanje in pozornost.

Katere pripomočke potrebuješ?

* avdio predvajalnik.

Kako bo potekala današnja predpriprava?

* Določi prostor brez ovir za ples (približno 6 x 6 metrov ali več);
* izberi ustrezno glasbo.

Potek plesne dejavnosti

* Zaprosi starše, naj ti predvajajo glasbo in k plesu povabi ostale družinske člane.
* Na predvajano glasbo tudi pleši, kakor da te nihče ne opazuje.
* Ko se glasba »ustavi«, moraš pri priči »okameneti« v trenutnem položaju, vse dokler spet ne zaslišiš glasbe.
* Če ne obstaneš takoj, ko glasba utihne (ti ali kateri izmed družinskih članov), moraš med ponovnim predvajanjem glasbe najprej narediti 10 poskokov, nato šele lahko nadaljuješ s plesom.
* Ker gre za aerobno obliko plesne igre, jo je bolje izvajati v zaprtih prostorih: še toliko bolje v tem trenutku, kajne? ☺

Dodatne možnosti

Enega izmed udeležencev lahko izberete za opazovalca ali strokovno žirijo – lahko se tudi izmenjujete. Opazovalec ali strokovni žirant opazuje plesalce in izbere tistega, ki ima še posebej izstopajoče gibe. Ko glasba utihne, opazovalec prikaže te gibe ostalim. Ob ponovnem predvajanju glasbe poizkušate ostali izvajati ta nov plesni gib. Namesto dodatne naloge v obliki 10-ih poskokov, si lahko določite tudi drugo nalogo, npr.: sklece, vajo za ravnotežje, oponašanje določene osebe ... Karkoli bo, zagotovo bo zanimivo!

**Verjamem, da ti bo plesna igra všeč in da jo boš želel izvajati dlje kot samo 2 šolski uri ☺**



In ne pozabi mi pisati in poslati svoje zanimive plesne gibe na tanja.panic.88@gmail.com

Želim ti obilo plesnih užitkov! ☺

**Kočevje, 5. 4. 2020**

**Izvajalka RaP – plesni krožek:**

**Tanja P. Bibić**